Галина Златина
Вече съм голям

chitanka.info

Дядо, ти недей ме спира!

Ще напазарувам сам.

Вече съм голям и знам

да изваждам и събирам.

Продавачът ми подбира

зрели крушки килограм.

Грабвам пликчето оттам

и веднага се прибирам.

А пък дядо ми се смее.

Казва ми да ги изям

и че щял да купи сам

крушките за полилея.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.